Beslutning vedrørende udbud af indsamlingsordning for storskrald 
Sagsfremstilling 
7.      Beslutning vedrørende udbud af indsamlingsordning for storskrald  
                                                                                                                        Åbent 
Sagsnr.: 326-2014-131880     J.nr.: 07.00.00            Jacob Søndergaard.: 326-2014-348410 
  
[adresse] 
Den eksisterende kontrakt vedrørende indsamling af storskrald udløber den 31. december 2014.  
  
Administrationen har på den baggrund fået udarbejdet et udkast til udbudsmateriale til et nyt udbud af opgaven.  
  
Opgaven udbydes for en periode på 2 år med virkning fra den 1. maj 2015 og ophør den 30. april 2017 med option 
om forlængelse i et vilkårligt antal måneder op til i alt to år frem til den 30. april 2019. 
  
Opgaven udbydes i offentligt EU-udbud med tildelingskriteriet "laveste pris". 
  
I forbindelse med det kommende arbejde med udbud af indsamling af dagrenovation bør det vurderes, om dele af 
storskraldsordningen vil kunne indsamles i tilknytning til dagrenovationsordningen fra den 1. maj 2017.     
  
I forbindelse med det nye udbud foreslår administrationen, at der som en forsøgsordning indsamles storskrald seks 
gange årligt - mod i dag to gange årligt. Den øgede indsamlingsfrekvens forventes samtidig med en forbedret 
service at ville understøtte ressourcestrategiens mål om øget genbrug og genanvendelse.  
  
Den eventuelle ekstraudgift hertil foreslås i kontraktperioden finansieret fra overskuddet på renovationsområdet. 
  
Forsøgsordningen evalueres i januar 2017.  
  
Da den nye kontrakt vedrørende indsamling af storskrald først vil løbe fra 1. maj 2015, vil der i 2015 kun kunne 
indsamles storskrald fire gange. 
  
BEHANDLING 
Direktion, Teknik- og Miljøudvalg, Økonomiudvalg, Kommunalbestyrelse. 
  
INDSTILLING 
Chefen for Vej, Ejendom og Affald indstiller: 
at               storskraldsordningen tilrettes således, at der fremadrettet på forsøgsbasis indsamles seks gange årligt 
finansieret via renovationsområdet (dog kun fire gange i 2015),  
at               administrationen bemyndiges til at gennemføre EU-udbud som et offentligt udbud med tildelingskriteriet 
"laveste pris", 
at               administrationen bemyndiges til at tildele opgaven til og indgå kontrakt med den lavestbydende. 
  
ØKONOMISKE KONSEKVENSER 
Udbud m.m. gennemføres indenfor renovationsområdets budget. 
  
  
Bilag 
  
Bilag 1 - Udbud storskrald12.11.14 
326-2014-351075 
Bilag 2 - Entreprise storskrald12.11.14 
326-2014-351055 
  
  
  
  
Teknik- og Miljøudvalgets møde den 1. december 2014: 
Udvalget vedtog at anbefale chefen for Vej, Ejendom og Affald's indstilling, dog med bemærkning om, at der 
indsamles 4 gange årligt (dog kun 2 gange i 2015). 
Bertil Schou tog forbehold. 
Bilag 3 - TBL storskrald12.11.14 
326-2014-351058 
